**שרון אברהמי** (נולד ב-20 באוקטובר 1973) הוא מאמן כדורסל ישראלי ושחקן עבר בליגת העל. אברהמי מאמן את נבחרת הנוער של ישראל ואת עירוני קריית אתא מליגת העל.

ביוגרפיה
--------

שרון אברהמי נולד בקיבוץ שמיר. ב-1990 עלה לשחק בקבוצת הבוגרים של הפועל גבת מהליגה הראשונה. הוא שיחק בשורותיה 6 עונות, במהלכן ירד עם הקבוצה לליגה השנייה, ועלה עם הקבוצה לליגה הראשונה בעונה שאחרי. בהמשך שיחק במכבי קריית מוצקין, עלה איתה מן הליגה הארצית השנייה, והגיע לחצי גמר גביע המדינה ובמכבי חדרה, אף היא מן הליגה השנייה. בשנת 1999 עבר לאליצור קריית אתא מן הליגה הארצית שימש כקפטן הקבוצה, והעלה אותה עד לליגת העל. כשחקן הקבוצה, השתתף בניצחון על מכבי תל אביב באולמה הביתי של מכבי, לאחר 7 שנים בהן לא הפסידה הקבוצה לקבוצה ישראלית בביתה. ב-2002 עבר להפועל עפולה מהליגה הלאומית, וב-2004 שיחק במשך שנתיים בהפועל עמק יזרעאל מהליגה הארצית, ולאחריהן פרש ממשחק. אברהמי קלע בליגה הראשונה 621 נקודות.

לאחר פרישתו ממשחק החל לאמן בשנת 2006 את אליצור קריית אתא והעלה אותה לליגת העל. בעונת 2008/09 שימש כמאמן הפועל עפולה והעלה אף אותה לליגת העל בתום העונה.

בעונת 2009/10 מונה למאמן הפועל אוסישקין ששיחקה בליגה הארצית, במקומו של אורי שלף שעבר לתפקיד המנהל המקצועי. בתום העונה העפילה הקבוצה לליגה הלאומית לאחר עונה שלמה ללא הפסדים בליגה. בנוסף זכתה הקבוצה בגביע האיגוד. בעונה שאחרי שיחקה הקבוצה בליגה הלאומית, וסיימה את הסיבוב הראשון ללא הפסד. היא העפילה לפלייאוף על העלייה לליגת העל, אך הפסידה את העלייה למועדון כדורסל הבקעה. בנוסף העפילה הקבוצה, ששינתה בעונה זו את שמה ל"הפועל תל אביב", לחצי גמר גביע המדינה, לאחר שהדיחה בדרך את הפועל חולון ומכבי חיפה מליגת העל, והפסידה בחצי הגמר לברק נתניה. בתום העונה הוחלף על ידי ארז אדלשטיין.

בעונת 2015/16 היה עוזרו של עודד קטש בהפועל תל אביב. לאחר 4 מחזורים מונה כמאמן הראשי במקומו של קטש שפוטר. הוא הוביל את הקבוצה למשחק החמישי ברבע גמר בפלייאוף מול הפועל ירושלים, אך הקבוצה לא הצליחה לעלות אל הפיינל פור. בעונתו השנייה בקבוצה פוטר אברהמי במחזור ה-12.

בקיץ 2017 חתם לשנתיים בהפועל חיפה מהליגה השנייה.

במקביל לתפקידיו אברהמי מנהל את בית הספר לכדורסל שהקים בשנת 1999 בעמק יזרעאל, בשנים 2000–2015 אימן את קבוצת הנוער של עמק יזרעאל ובתיכון ויצו נהלל.

בדצמבר 2017 התפטר אברהמי מהפועל חיפה וחתם בעירוני קריית אתא.

בעונת 2021/22 העלה את קריית אתא לליגת העל אחרי ניצחון על מכבי רמת גן 3-0.

בסיום עונת 2022/23 הוארך חוזהו של אברהמי בשלוש שנים נוספות.

מאמן נבחרות ישראל
-----------------

בשנים 2009–2011 אברהמי שימש כעוזר מאמן נבחרת הנוער אריאל בית הלחמי ולאחריו כעוזר מאמן הנבחרת רונן גינזבורג.
בשנים 2013–2014 היה למאמן נבחרת הקדטים. בהדרכתו השתתפה הנבחרת בשנת 2014 באליפות אירופה לנבחרות דרג ב' שנערכה במקדוניה, הגיעה למקום השני ועלתה לדרג א' באירופה.
משנת 2014 הוא מאמן את נבחרת הנוער של ישראל. באליפות אירופה לנבחרות בדרג ב' שהתקיימה בטאלין אסטוניה בשנת 2017, הפסידה הנבחרת בחצי הגמר, סיימה במקום הרביעי ולא הצליחה להעפיל לדרג א'.

חיים פרטיים
-----------

אברהמי נשוי ואב לשלוש בנות, ומתגורר בקיבוץ גניגר.

קישורים חיצוניים
----------------

* שרון אברהמי, ברשת החברתית אינסטגרם
* פרופיל, באתר eurobasket
* תומר רונא, מריץ לליגת העל, באתר mynet‏ קיבוץ, 7 באוקטובר 2008
* תומר רונא, הקבוצה עולה ליגה, המאמן לא, באתר mynet‏ קיבוץ, 10 ביוני 2009
* ארז מיכאלי‏, מי אמר שליגת העל מחפשת מאמן צעיר ומוכשר? על ההצלחה של מאמן הפועל תל אביב שרון אברהמי, באתר וואלה!‏, 5 בפברואר 2011
* ברק חקלאי, מדריך נוער: סיפורו של שרון אברהמי, באתר ynet, 6 באוגוסט 2015
* בן סרטני, "הכל התחיל בפיטורים שלי", באתר ישראל היום, 24 במאי 2017
* פרופיל באתר כדורסלע של ערן סלע

הערות שוליים
------------

1. ↑  הפועל אוסישקין ממשיכה להתחזק, באתר וואלה!‏, 10 ביוני 2009
2. ↑  הבקעה עלתה לליגת העל אחרי 83:96 על הפועל, באתר ONE‏, 16 במאי 2011
3. ↑  נתניה ניצחה את הפועל ת"א 77:78 ועלתה לגמר הגביע, באתר וואלה!‏, 7 בפברואר 2011
4. ↑  אור שקדי‏, שרון אברהמי פוטר מהפועל תל אביב, שפנתה לדני פרנקו שיחליפו, באתר וואלה!‏, 1 בינואר 2017
5. ↑  רועי גלדסטון, ‏בית חדש: אברהמי חתם לשנתיים בהפועל חיפה, באתר ערוץ הספורט, 28 ביוני 2017
6. ↑  יצחק ויסהוף, שרון דרוקר ימשיך לאמן את נבחרת העתודה, באתר nrg‏, 16 בינואר 2014
7. ↑  דובי פיק וכפיר חודרה, ‏אברהמי יאמן בקריית אתא, נתי כהן בהפועל חיפה, באתר ONE‏, 21 בדצמבר 2017
8. ↑  אור שקדי‏, שרון אברהמי חתם לשלוש שנים נוספות כמאמן עירוני קרית אתא, באתר וואלה!‏, 14 במאי 2023
9. ↑  כדורסל: נבחרת הקדטים של ישראל הפסידה בגמר דרג ב', באתר וואלה!‏, 30 באוגוסט 2014
10. ↑  שמיר עוזר מאמן הנבחרת, קטש יאמן בעתודה, באתר ONE‏, 23 בינואר 2017
11. ↑  נבחרת הנוער סיימה רביעית בדרג ב', באתר מנהלת ליגת העל, 6 באוגוסט 2017

| מאמני קבוצות ליגת העל בכדורסל |
| --- |
| 

|  |
| --- |
| **שרון אברהמי** (אליצור קריית אתא) • **שמוליק ברנר** (מכבי עירוני רמת גן) • **גיא גודס** (הפועל חיפה) • **אלעד חסין** (עירוני נס ציונה) • ללא (הפועל אילת) • **ברק פלג** (הפועל גליל עליון) • **רועי פרל** (הפועל עפולה) • **דני פרנקו** (הפועל תל אביב) • **עודד קטש** (מכבי תל אביב) • **איליאס קנצוריס** (הפועל ירושלים) • **דן שמיר** (בני הרצליה) • **יואב שמיר** (הפועל באר שבע) • **עמית שרף** (הפועל חולון) |

 |